CELEX: 31983D0112
Language: el
Date: 1983-03-08 00:00:00
Title: 83/112/ΕΟΚ: Απόφαση του Συμβουλίου της 8ης Μαρτίου 1983 για τη σύναψη της συμφωνίας υπό μορφή εγκεκριμένου πρακτικού που παρατείνει για το 1983 την προσωρινή συμφωνία συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία

Avis juridique important

|

31983D0112

83/112/ΕΟΚ: Απόφαση του Συμβουλίου της 8ης Μαρτίου 1983 για τη σύναψη της συμφωνίας υπό μορφή εγκεκριμένου πρακτικού που παρατείνει για το 1983 την προσωρινή συμφωνία συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία  

Επίσημη Εφημερίδα αριθ. L 069 της 15/03/1983 σ. 0015

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 8ης Μαρτίου 1983  για τη σύναψη της συμφωνίας υπό μορφή εγκεκριμένου πρακτικού που παρατείνει για το 1983 την προσωρινή συμφωνία συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία  (83/112/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι η Ισπανία επικαλούμενη το άρθρο ΧΙΧ της Γενικής Συμφωνίας Δασμών και Εμπορίου (GATT) ελαβε μέτρα διασφάλισης κατά την εισαγωγή τυριών για τα οποία η Ευρωπαϊκή Οικονομική Κοινότητα είναι ο κύριος προμηθευτής·  ότι η Επιτροπή διεξήγαγε διαπραγματεύσεις με την Ισπανία δυνάμει του άρθρου ΧΙΧ της GATT· ότι κατέληξε σε συμφωνία με τη χώρα αυτή για το θέμα των εισαγωγών κατά το 1983 κοινοτικών τυριών στην Ισπανία και ότι η συμφωνία αυτή πρέπει να εγκριθεί,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή εγκεκριμένου πρακτικού που παρατείνει για το 1983 την προσωρινή συμφωνία συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι ικανό να υπογράψει τη συμφωνία δεσμεύοντας την Κοινότητα.  Έγινε στις Βρυξέλλες, στις 8 Μαρτίου 1983.  Για το Συμβούλιο  Ο Πρόεδρος  J. ERTL